Lav et referat af nedenstående tekst:

Tekst:
Blæst, rusk og regn er normalt den perfekte cocktail til at pakke sig ind i et tæppe og tage til Harry Potters verden eller nyde Jussi Adler-Olsens seneste hit i sofaen. Denne gang er det dog anderledes. For januar måned er fyldt med restriktioner, og især nedlukningen på kulturområdet har betydet, at langt færre låner bøger på biblioteket til den stille hyggestund i sofaen. Mange tror nemlig fejlagtigt, at bibliotekerne også holder lukket. Men faktisk står de klar til at tage imod din læselyst med kyshånd. - Vi står meget klar! Folk har jo en forventning om, at vi også holder lukket, når kulturhusene gør det, men vi er altså ikke lukkede, og man kan roligt komme herind, fortæller Kristine Nygaard, som tiltrådte jobbet som bibliotekschef i januar. Udlån af bøger er langt fra det eneste tilbud på bibliotekerne. Samtlige af de traditionelle tilbud holder fortsat åbent – på nær arrangementerne. - Man kan bruge biblioteksrummet som normalt. Som studerende kan man lave gruppearbejde, og som børnefamilie kan børnene lege, og vores Gamezone er åben. Det gælder også lokalbibliotekerne og bogbussen, forsikrer hun. Hjemmebesøg af din ’egen’ bibliotekar Bibliotekschefen understreger, at det er sundhedsmæssigt forsvarligt at lægge vejen forbi de nordjyske biblioteker. - Vi har god plads og tager restriktionerne alvorligt. Så man kan roligt komme ind til os, lokker hun. Selv om man er ramt af COVID eller lægger under for karantæne af andre grunde, så kan man sagtens stadig gafle sig en krimi eller to. Aalborg Bibliotekerne tilbyder nemlig både eReolen - det digitale bibliotek med ebøger og lydbøger – samt en virtuel bibliotekar. - Så kan du snakke med en, hvis du har brug for hjælp - for eksempel hvis du er studerende og skal lave en opgave. På den måde kan du få vores tilbud hjemmefra, fortæller Kristine Nygaard.

Referat:
Landets kulturhuse, museer og teatre er tvunget til at holde lukket, men bibliotekerne er ikke omfattet af restriktionerne. Misforståelsen ærgrer bibliotekarerne, der nu gør reklame for deres tilbud.